
Al  SOmATl    E  AI  MARINAI 

D'ITALIA 

CHE  COMBATTENDO  GLORIOSAMENTE 

SUL    NOSTRO    MARE    E    SULLE    NOSTRE    ALPI 

APPRESERO  AD  AMARE 

IL  DIALETTO    VENEZIANO 


NEL  LIBRO  DEL  LEON.... 

AI  LONTANI 


Inaugurandosi  il  nuovo  Campanile  di  San  Marco 
addì  25   Aprile    1912. 

V  u  che  sparsi  per  el  mondo, 
veneziani,   ricordè, 
el  Canài,   la  Piazza,   in  fondo 
tuto  quelo  che  adorè, 

vu,   che  in  mezo  a  strussie  e   a  stenti 
e  ai  trionfi  del  lavoro, 
gavè  i  oci  sempre  intenti 
a  la  vostra  Ciesa  d'oro, 

che  sentì  la  nostalgia 
del  dialeto   venezian, 
co  Goldoni  a  mile  mia 
e  col  Papa  in  Vaticàn,  ^'^ 


(I)  Allora    era  Sommo  Pont.   Pio  X  che    era    veneto  e    fu  Pa- 
triarca di  Venezia. 

ancìio  xe  zornada  bona 
per  i  cuori  inamorài, 
ve  dirà  la  Marangona  ^') 
che  Venezia  no  mor  ^^^   mai. 

Forti  i  brazzi,  su  le  teste, 
la   Trotiera  (')   ve  dirà, 
per  i  luti  e  per  le  feste 
nu  saremo  sempre  qua  ! 

Per  le  tere  e  per  i  mari, 

veneziani,  lavorè, 

novi  fasti  milenari 

per  Sem  Marco  preparè  ! 

Za  dies'ani  xe  sta  un  luto, 
xe  sta  un  schianto  in  ogni  cuor, 
ne  paréa  tuto  distruto 
in  un'ora  de  dolor  ! 


(  I  )    La  Marangona  e  la    Tortiera   sono    due    delle   campane    più 
famose  del  Campanile  di  San   Marco. 
(2)   Muore. 


Ma  se  a  rinovar  la  storia 
ga  volesto  cussi  el  ^iel, 
per  cantar  nova  vitoria 
viva  el  novo  Campaniél  ! 


—  12 


VENEZIA  AL  SCURO 


Al  Senatore  POMPEO  MOLMENTI. 

La  xe  tanto  bela  de  sera 
(e  a  dirlo  per  gerto  no  falò) 
che  par  che  ai  gran  mali  la  guera 
la  gabia  zontà  sto  regalo 

de  fàrnela  veder  cussi. 

Xe  za  trèdese  ani  che  al  scuro  ^'^ 
'na  note  cussi  l'avea  vista 
in  mezo  ai  bacàni,   e  ve  zuro 
che  me  volea  far  socialista 

per  vederla  ancora  cussi. 

La  basa  la  so  bavesèla  (^) 

"  Stài  !  "   "  Premi  !  "  se  sente  sigàr,(^) 

la  par   'na  divina  putèìa 

che  al  scuro  no  fa  che  sognar- 

Mai  bela  l'è  stada  cussi  ! 


(1)  Durante  lo  sciopero  generale  del    1904. 

(2)  Brezza. 

(3)  Gridare. 

Nei  veci  palazzi  i  balconi 
xe  neri  coi  scuri  serài, 
le  barche  no  ga  più  baioni.... 
Chi  sa  se  se  fa  più  pecài 

al  sconto,  nel  scuro,  cussi  ? 

In  Piazza,  ne  le  Mergerie 
silenzio,  ogni  luse  xe  morta, 
sui  ponti  xe  incerto  ogni  pie, 
se  sbrissa,   se  sbaglia  de  porta, 

la  xe  più  imbrogiosa,  cussi! 

I  campi,   i  campieli,  le  cale 
xe  scuri  co'  fa  un  funeràl, 
se  uno  ve  vien  drio  le  spale 
stè  atenti  !   Gh'  è  un  morto  in  canal  ! 
Chi  xe  che  xe  morto  cussi? 

Xe  un  caso  opùr  s' àio  butà  ? 
Ma  questo  no  turba  i  morosi 
che  parla  co  più  libertà, 
lontani  dai  oci  invidiosi 

xe  belo  basàrse  cussi  ! 


—   14  —    - 

Sicuro,  ghe  xe  i  brontoloni 
che  perso   ga  al  scuro  el  morbin, 
che  i  vada  sti  nostri  paròni 
a  Roma,  a  Firenze,  a  Torin  ! 

A  mi  la  me  piase  cussi  ! 

Sicuro,   ghe  xe  i  maldicenti 
che  el  covo  tegniva  al  Florian, 
che  strenze  la  lengua  fra  i  denti, 
che  trova  el  silenzio  malsàn. 

Che  tasa  ste  lengue,  cussi  ! 

Ghe  xe  de  le  done  ambiziose 
che  vive  per  farse  vardàr, 
che  xe  deventàe  più  nervose 
se  in  Piazza  no  le  poi  più  andar. 

Che  le  staga  a  casa,   cussi  ! 

Mi  invege,  se  a  un  ragio  de  luna, 
che  pur  poi  portar  dei  malani, 
l'arzento  risplende  in  laguna, 
rivivo  nei  tempi  lontani, 

co' sempre  la  gera  cussi. 


—  15  — 

E  vedo  passar  per  quel  ponte, 
perìica  e  labaro  scarlato, 
un  nòbile  che  in  strade  sconte 
col  còdega  ('^   drio,   va  filato 

a  veder  la  bela,  cussi. 

E  vedo  in  quel  bel  zardineto, 

delizia  de  un  vecio  palazzo, 

un  fresco  e  piagente  viseto, 

*na  man  deliziosa  e  un  bel  brazzo 

che  ciàma  el  moroso,  cussi... 

E  vedo  dei  zafi  (^^   che  core 
perchè  xe  scampa  Casanova, 
e  vedo  un  gran  Frate  che  more, 
che  forte  sostièn  la  gran  prova 

co  un  stilo  nel  peto,   cussi  I 


(1)  Domestico  che  seguiva  i  nobili  portando  una  torcia  durante 
i  secoli  in  cui  Venezia  era  tutta  buja,  o  solo  illuminata  da  qualche 
raro  fanale  o  lume  di  altare. 

(2)  Birri. 


16 


La  storia  e  la  nostra  poesia, 
che  vive  qua  eterne,  le  vedo 
al  scuro,   co  la  fantasìa, 
che  gnanca  de  zorno  no  credo 

de  avèrghe  mài  visto  cussi  ! 


—  17  — 

LA  ZORNADA  DEL  CANALAZZO 

(AVANTI  GUERRA) 


Alla  Signora  RITA  ERRERÀ  BIANCHINI. 

V^o*  me  svegio  la  matina 
prima  assae  che  spenta  el  di', 
quando  l'aria  frescolina 
me  la  bevo  tuta  mi, 

el  Canài  xe  ancora  scuro, 
mezo  ancora  indormenzà, 
no  se  sente  del  sussuro 
gnanca  al  colmo  de  1'  istà. 

Ma  a  le  quatro  se  scominzia 
a  vedérghe  za  un  fiantin  : 
xe  l'Aurora,   sta  gran  squinzia, 
che  se  incipria  col  piumin. 

Po  man  man  che  passa  un'ora, 
più  quel  bianco  vien  rosa 
l'è  un  momento  che  inamora 
anca  l'ocio  più  arezzà. 


La  Salute,   i  gran  palazzi, 
eco  ga  riflessi  d'oro  : 
luti  i  marmi  par  arazzi, 
de  campane  se  alza  un  coro  ! 

Xe  el  Canài,   sta  verde  strada, 
che  a  la  fin  s'à  desmissià, 
che  scominzia  la  zornada 
più  splendente  de  V  istà. 

Passa  barche  co  corbati  ^') 
de  bela  ùa,  (^)   de  pomidoro 
o  de  pesse,   de  bisati  ^^^ 
che  a  Rialto  va  a  far  oro. 

(pescaòr  de  Pelestrina 
o  de  Cioza  o  de  Buran 
che  San  Marco  ancora  inchina 
col  capélo  in  te  le  man  !) 


(1)  Ceste. 

(2)  Uva. 

(3)  Anguille. 

Su  le  ginque  (za  el  tragheto 

ga  trema  dal  gran  scossòn) 

eco  el  primo  vaporeto 

che  va  verso  la  Stazion. 

Qua   'na   gondola  che  porta 
un  foresto  imatomo, 
eco  un  sàndolo  che  svorta 
svelto  svelto  dentro  un  rio. 

E  per  tuta  la  matina 
mai  se  ferma  el  movimento  : 
eco  qua  de  la  Marina 
lancie  svelte  come  el  vento. 

Su  le  rive  l'acqua  sbate 
al  passar  dei  vaporeti, 
bàia  sàndoli  e  peate  : 
maremòto  nei  tragheti  1 

L'è  el  momento  proprio  bon, 
el  più  vivo  che  ghe  sia, 
per  San  Marco  pel   Carbon 
VAcademia,   Ferovia! 

Smonta  invege  a    Valarèsso 
i  foresti,   e  el  barcariol 
ghe  domanda  in  ton  dimesso 
se  i  comanda  la  gondiol. 

A  le  dódese  riposa 
el  Canài  un  pochetin 
e  ne  l'aria  calda  e  afosa 
anca  lu  dorme  un  fiantin. 

Su  le  do  O  sta  zente  torna 
ai  so  afari  inmusonai, 
per  salvar  solo  la  forma 
el  cafè  li  tien  svegiai. 

Ma  le  ginque,  eco,   xe  qua  \ 
Una  gondola,  pò  do, 
quatro,   ginque,   che  le  va 
lente,  lente,  suso  e  zo. 


(1)  Due  ore  del  pomeriggio. 


Semo  al  fresco  :  ^^^  do  sposati, 
co  nei  oci  tanto  amor, 
man  in  man,   e  brazzi  streti, 
par  che  i  mora  de  languor. 

El  sol  pò  che  xe  cornosso, 
perchè  presto  el  va  in  cassòn,  ^^^ 
el  pitura  tuto  in  rosso 
coi  colori  del  Giorgiòn, 

La  Salute,   sola  in  fondo, 
par  che  brusa  in  un  bengala.... 
Oh  !   no  gh'è  gnente  a  sto  mondo 
sto  spetacolo  che  vaia  ! 

E....  co  xe  cala  la  note 
tuto  tase  e  un  vel  d'arzento 
se  distende  a  magie   rote 
sul  Canal  come  un  portento. 


(  1  )  Si  chiama  «  fresco  »  a  Venezia  l'unione  delle  gondole  che 
vanno  avanti  e  indietro  come  le  carrozze  al  corso.  Per  lo  più  ha 
luogo  al  tramonto  sul  Canalgrande. 

(2)  Tramonta  —  Andar  in  casson,  frase  veneziana  che  significa 
metter  fuori  uso. 

Ne  la  barca  coi  baioni 
csmta  un  strazzo  (')  de  tenòr, 
poca  vose  e  scarsi  soni  : 
"  O  bell'astro  incantator  !  " 

Mi  go  visto  Margelina 
Portofino,   Bordighera, 
su  ogni  spiagia  e  ogni  marina 
el  Canal  porta  bandiera  ! 

El  xe  un  sogno  sospiroso 
che  faria  tènero  un  sasso 
(figureve  pò  un  bel  toso 
co  la  sposa  streta  al  brasso  !) 

Ma  xe  tardi.  El  campanon 

ga  sona  dòdese  bote.... 

Se  va  in  leto....  Xe  paron 

el  mussato  ^^)  o  el  baso....   Note! 


(1)  Straccio,   vale:   «  tenore  di  poca   voce. 

(2)  Zanzara. 

L'ALTRA  RIVA 


Al  Conte   PIERO   FOSCARI. 

j_ya  la  riva  dei  Schiavoni 
eco  penso   a  l'altra  riva 
che  Venezia  ai  tempi   boni 
oto  sècoli  tegniva. 

Per  le  còste  de  Dalmazia,  *') 
da  San  Piero  de  Castelo, 
parte  per  divina  grazia 
Piero  Orséolo  forte  e  belo. 

El  xe  el   dì  nove  de  Magio, 
el  xe  el  dì  de  l'Ascenzion 
no  ghe  manca  ne  el  coragio, 
ne   el  talento  per  l'azion  ! 

Le  gran  navi  e  le  galère 
ga  i  stendardi   rossi  al  vento, 
monta  el  Dose,   done  fiere 
lo  incoragia  al  gran   pimento . 


(I)  La  conquista    delia    Dalmazia    compiuta  da  Orséolo   !I  nel- 
l'anno   1000. 

L'à  tocà  de  V  Istria  i  porti, 
de  Venezia  veda  amiga, 
e  in  Dalmazia  senza  morti, 
senza  gnanca  far  fadìga, 

la  romana  zente  usa 
a  sevizie,   a  la  passion, 
l'à  volùdo  de  Ragusa, 
Zara,   Spalato  paron. 

I  Croati  e  i  Narentani 

al  veder  quele  galère 

(i  antenati  de  sti  cani  !) 

s'à  dà  vinti  a  mière  a  mière. 

Xe  torna  el  Dose  a  Rialto, 

nel  tripudio  popolar, 

co  un  anelo  de  oro  e  smalto 

l'à  volilo  sposar  el  mar  ! 

Da  quel  zorno  l'altra  riva 
la  xe  stada  veneziana 
oto  secoli  e  partiva 
la  gran  forza  popolana 

per  ciapàrla  un'altra  volta 
se  i  Croati  o  i   Turchi  cani 
la  assaltava....    Ora  la  scolta 
la  virtù  dei  Italiani. 

Da  gente  ani,   mal  ridota, 

r  è  a  r  Austriaco  bogia  in  man, 

ma  xe  vivo  per  la  Iota 

el  ricordo  venezian. 

Tropo  tempo  la  xe  stada 
schiava.   El  tempo  xe  vegnù! 
Ghe  daremo  una  peàda.... 
Via  de  là,   la  toca  a  nù  I 


26  — 


PER  L'ARIA,  BONA  GUARDIA! 


Agli  amici  della  Difesa  Antiaerea. 


Le  nùvole  rote 
da  la  tramontana, 
sui  copi,   de  note, 
xe  bruta  l'altana.... 

Che  fredo  che  mete 
nei  ossi  quel  vento  ! 
(la  luna  baosète  (') 
la  fa  ogni  momento). 

Sofìta  fin  geri, 
caserma  de  ancùo, 
stramazzi,  ^^^  pitèri,  (^) 
un  gran  banco  nùo.... 


(1)  Far  baosèle,    modo  di  dire  veneziano,    significa    apparire    e 
nascondersi. 

(2)  Materassi. 

(3)  Vasi  delle  piante. 


-  27  — 

'Na  scala  che  sconta 
va  su  al  luminal,  O 
vedèta  che  monta 
sul  nostro  Arsenàl  ! 

I  oci  combate 
col  sono  invadente.... 
Ma,  atenti  !   se  i  bate,  ' 
se  riva  el  tenente  ! 

De  zorno  xe  un  spasso, 
gh'è  più  distraziòn, 
gh'é  i  gati  e,   dabasso, 
*na  tosa  al  balcòn  ! 

Colombi,   a  vedérve 
ne  vien  alegria.... 
pò  vien  su  le  serve 
co  la  biancarìa...  ! 


(1)  Apertura  dei  tetli. 

De  sera,   bisogna 
dar  aqua  ai  pitéri.... 
Chi  xe  che  se  insogna 
la  noia  de  geri  ? 

Ma,  verso  el  tramonto, 
se  struca  un  fià  el  cuor 
a  chi  à  drento  sconto 
un  sogno  de  amor. 

La  xe  un  poco  trista 
la  guera  sui  copi  ;  ^') 
ma,   quando  i  xe  in  vista, 
mai  i  oci  xe  tropi  ! 

"  L'alàrme  !   I  xe  qua  !  " 

Za  tuti  xe  fora  ! 

Za  tuti  à  pontà  ! 

"  Tiréghe  !   Che  i  mora  !  " 


(1)  Tetti. 

Xe  forte  e  glorioso, 
del  5Ìel  soto  l'arco, 
star  senza  riposo, 
difender  San  Marco  ! 

I  XE  QUA' 


Al  Senatore  Conte  FILIPPO  GRIMANI 
Sindaco  di   Venezia. 


iVlaria  !...    La  sirena  ! 
Su  Toni  !  su,  Piero  ! 
Su,   svelti  che  i  vien  ! 
Zo,  zo  in  magazèn  ! 
Madòna,^')   la  vegna  ! 
"  Mi  no,   benedeto  : 
la  bomba  xe  incerta, 
bronchite  sicura, 
mi  resto  in  tei  leto  !  " 
La  staga,  mi  coro  ! 
I  riva  dal  Lido 
sti  cani,   i  xe  qua'  ! 
Pim  !  Pum  !   La  difesa 
ga  za  scomin5Ìà.... 
Za  tira  i  canoni. 


(I)  Madòna,  a  Venezia,  è  chiamala  la  suocera. 

i  sciopi  e  tac-tac 

le  mitragliatrici. 

Copé  quei  baroni 

che  ne  voi  copàr  ! 

La  zo,   a  la  Zuèca  (') 

gh'é  i  razzi,   gh'é  i  foghi 

co'   fa  al   Redentor  ! 

Buum  !   Casca  una  bomba 

un'altra,   altre  do, 

paréa  el  teremoto  ! 

San  Marco  xe  salvo  ! 

Dio  sia  ringrazia  ! 

Voi  inéterghe  un  voto  ! 

Ma  San  Zanipolo 

ma  i  Scalzi,   San  Piero 

la  ciesa  gloriosa 

de  Maria  Formosa 

ai  nostri  nevodi 

i  ghe  contarà 

che  Atila  ancora 

de  qua  xe  passa  ! 


(I)  Giudecca,   isola  di  Venezia. 

Se  i  perde  Gorizia, 
se  i  vede  a  Trieste 
che  i  sta  per  slogiàr, 
i  vien  qua  per  rabia, 
per  trista  vendeta 
sti  bògie,  i  destruze 
piture  e  coione, 
i  manda  un  afresco 
del  Tiepolo  in  5énere 
sti  bàrbari  novi  ! 
Sì,  tanto  per  far, 
per  far  qualche  mal, 
ma  in  fondo,   Venezia 
no  i  sa  spaventar  I 
Se  trema,  se  core 
dov'è  sta  el  malàn 
se  pianze,  se  more.... 
Venezia  ogni  piera 
tien  sacra,   ma  gh'é 
richezze  a  mièra 
mai  tanta  belezza 
desfàr  podaré  ! 

Ma  eco  se  leva, 
là  da  l'Arsenàl, 
tre  o  quatro  reoplàni. 
Xe  qua'   i  difensori 
dei  nostri  tesori  ! 
I  core  a  la  cazza 
del  mostro  internai, 
za,  za  i  ghe  xe  sora 
za  i  tira  :   un"  dei  cani 
casca  xe  in  canài  ! 
El  par  un  cocàl  (  '  ^ 
ferìo  soto  un  ala  1 
Eviva  San  Marco  ! 
Ancìio  semo  sani  ! 
Che  i  torna  quei  bogie 
se  i  voi  far  sparagni,  (^) 
se  i  voi  senza  spender 
a  Lio  (^)  far  i  bagni  ! 
Dixeva  mio  nono 


(1)  Gabbiano. 

(2)  Economie. 

(3)  Lido. 

che  nel  quarantoto 
le  baie  rivava 
fin  soto  Castelo 
e  là,   da  Marghèra, 
tonava  el  canon  ! 
Ste  bombe  xe  pezo 
le  fa  assàe  più  dano, 
ma  alora  un  malàno, 
do,   anzi,   ghe  gera  : 
la  fame  e  el  colèra  ! 
Pur  dixe  Manin: 
"   Venezia  a  ogni  costo 
resista  !  "  Per  Dio, 
pel  nostro  San  Marco 
la  ga  resistio  ! 
Ancùo  per  fortuna, 
pur  co  carestìa, 
la  fame  xe  rara 
la   zente  sta  ben... 
e  anca  sta  volta 
Venezia,   gita 
eterna,  serena 

la  resistarà.... 
El  so  Campanie! 
la  so  nova  storia 
contempla  dal  giel  ! 
Alora  de  un  dose 
Manin  gavéa  el  nome, 
ma  lu  ga  savesto 
San  Marco  ilustràr, 
quel  dose  più  presto 
l'à  fato  cascar  ! 
Ancùo  rapresenta 
Venezia  e  da  ani 
un  nobile  autentico  : 
Filipo  Grimani. 
El  xe  Senator 
ancùo  finalmente.... 
No  sa  quei  signori 
che  sempre  i  Grimani 
xe  stai  Senatori  ? 

I  MORTI  DE  SAN  ZANIPOLO  (0 


v_/ascàda  la  bomba 
su  San  Zanipolo 
s'à  alza  da  la  tomba 
un  àtimo  solo 

quei  morti  !   La  guera 
l'à  intesa  anca  loro, 
frementi  i  Bandiera, 
Domenico  Moro  ! 

Oh  !  Se  i  la  ricòrda 
la  bestia  grifagna 
che  sangue  e  che  corda 
per  nu  no  sparagna  ! 

I  è  morti  a  Cosenza 
ma  chi  no  li  à  visti 
con  altra  presenza 
in  Sauro  e  Battisti  ? 


(1)  La  chiesa  dei  Santi  Giovanni  e  Paolo. 

El  primo  martirio 
e  l'ultimo  à  fato 
in  sacro  delirio 
sublime  el  riscato. 

La  Patria  li  onora, 
per  Eia  i  xe  stai 
in  quela  prima  ora 
i  primi  soldai. 

A  quel  sangue  sparso 
quanto  altro  s' à  unio 
da  l'Adige  al  Carso  ? 
Lo  sa  solo  Dio  ! 

Ma  sarà  redento 
co  cuor  venezian 
da  Spalato  a  Trento 
el  sangue  italian  ! 

EL  SETEgENTO  DE  ANZOLO  EMO 


ibe  del  Tièpolo  una  note 
xe  andà  in  polvere   l' afresco 
se  su  nu  el  furor  todesco 
s' à  sfoga  e  n'  à  guaste  e  rote 

quatro  ciese.   Qerto  ignote 
sarà  al  studio  pedantesco, 
del  splendor  setegentesco 
gerte  storie  un  fìà  veciote. 

Giusto,  el  nostro  Setegento 

xe  sta  un  secolo  slombà, 

d' arte  e  grazia  assàe  gavemo  ! 

Ma  però  l'à  anticipa 

sul    canon    da    quatrogento 

el  mortèr  de  Anzolo  Emo  !  ('^ 


(  1  )  L'assedio  di  Tripoli  condotto  da  Angelo  Emo  fu  l'ultimo  se- 
gno della  forza  militare  veneziana.  Nel  museo  dell'Arsenale  di  Ve- 
nezia si  ammira  il  suo  famoso  mortajo  che  precorre  gli  odierni  lancia 
bombe. 

EL  LEON  DE  GUERA 


Ti  è  bruto,  ti  è  bruto 
ti  à  i  oci  tirai 
che  voi  brusàr  tuto, 
che  xe  spiritai, 

le  ongie  (')  nel  màrgine 
xe  longhe  e  afilàe, 
del  Libro  le  pàgine 
xe  tute  seràe. 

Per  l'Evangelista 
no  à  pase  el  Vangelo, 
la  spada  xe  in  vista, 
la  par  un  flagèlo. 

Un'altra  crociata, 
Venezia,   combati, 
dà  un  colpo  de  zata  (^) 
e  l'aquila  abati. 


(1)  Unghie. 

(2)  Zampa. 

Che  Orséolo,   che  Dandolo 
che  el  gran  Morosini 
te  asista....    Giutàndolo 
de  Italia  i  destini! 

LA  SAGRA  DE  L'ORO 


Al  Senatore  Gen.  EMILIO  CASTELLI. 

L)onélo  quel'  oro 
tolélo  dai  scrigni, 
no  '1  xe  più  un  tesoro 
in  tempi  ferìgni.... 

Se  sola  una  pena 
soleva  un  zogélo 
doné  la  caéna, 
doné  anca  l'anelo. 

I  serve  del  sangue 
prezioso   a  salvar  : 
un  omo  che  langue 
poi  r  oro  sanar  ! 

O  spile,   o  recini, 
o  bei  bracialeti, 
medàgie,   manini,  ('^ 
anéi,  pontapéti, 


(1)  Catene  d'oro  di  Venezia. 

vu  che  tante  bele 
savévi  adornar, 
e  sora  la  pele 
più  bianca  brilar, 

e  vu  che  più  sordi 
se  salva  e  più  avari, 
o  veci  ricordi 
dei  morti  più  cari, 

o  antighi  zechìni, 
o  napoleoni, 
a  nobili  fini 
ancùo  saré  boni  ! 

Un  novo  tesoro 
San  Marco  combina, 
davanti  a  quel' oro 
dona  se  se  inchina. 

La  zeca  in  sonante 
monéda  lo  bate, 
r  erario  é  abondante, 
più  gnente  lo  abate. 

El  gran  delinquente 
sarà  trasforma 
in  carne  nutriente, 
in  pan  pel  soldà! 

O  spose,   o  putèle 
ga  assàe  più  splendor 
de  le  cadenèle  O 
el  vostro  bel  cuor. 

Se  coi  bracialeti 
se  fonde  un  canon, 
i  brazzi  perfeti 
par   gerto  più  bon. 

Xe  senza  recini 
le  recie,   ma  i  biondi 
cavéi  xe  più  fini; 
sui  oci  profondi 

le  làgrime  brila 
ben  dÌù  dei  diamanti  ; 
e  le  man  tremanti 
le  cuse,   le  fila.... 


(1)  Catenelle. 


—  44  — 

SANTA  BARBARA  SE  ARMA 

a  UGO  OJETTI. 

Oanta  Bàrbara  se  arma, 

la  va  in   Genio  o  Artiglieria, 

l'è  per  r  una  e   per  l'altra  Arma 

santa  amada  e  riverì  a. 

La  xe  stada  tanti  secoli 
impalàda  su  un  aitar, 
quei  foresti  la  rimescola, 
anca  eia  voi  marciar. 

Palma  el  vecio  1'  à  dipinta 
co  un  bel  viso  verto  e  forte, 
co  del  sangue,  no  co  tinta, 
a  la  vita,   no  a  la  morte. 

Del  martirio  co  la  palma 
r  andarà  fin  in  trincea, 
r  è  più  ardente,   fiera  e  calma 
de  Minerva,  la  gran  Dea. 

La  xe  Santa  e  Dio  à  voleste 
che  la  sia  ferma  e  paziente, 
ma  però  no  l' à  podesto 
restar  là  senza  far  gnente 

co  xe  stada  profanàda 
la  so  ciesa  preferìa, 
co  Maria  Formosa  è  stada 
rovinàda  e  demolìa. 

Quela  note,   per  pietà, 
co  le  lagrime  nei  oci, 
el   Signor  l'à  scongiura, 
reclinando  sui  zenoci, 

che  El  volesse  liberarla, 
per  partir  armada  in  guera, 
per  Maria,  per  vendicarla 
de  l'ofesa  avuda  in  Tera. 

L'à  scoltàda  in  gielo  Dio, 
el  Signor  de  la  bataglia 
generoso  à  consentio.... 
La  s'à  arma  de  Icuiza  e  maglia 

e  sul  Carso  la  xe  andada, 
l'è  montada  su  in  Cadore 
e  i  soldài  che  l'à  incontrada 
più  contenti  vinze  e  more. 

Co  sarà  finìa  la  guera 
su  l'aitar  la  tornarà, 
sul  so  peto  ardente  e  fiera 
'na  medàgia  brilarà  ! 


DA  L'ADRIATICO  A  L'IONIO 

BOMBE  SU  RAVENA 


Ixavena,   la  viva  foresta 
che  Dante,   che  Byron  amava, 
quel  dì  de  febraro  era  in  festa, 
sui   rami  dei  merli  cantava. 

Ne  l'ora  del   zorno  più  mesta 
le  vecie  basìliche  stava 
secure  :   de  gloria,   de  Italia  ridesta 
la  tomba  de  Dante  parlava. 

Ma  eco,   d'un  colpo,   dal  5Ìelo 
un  bàrbaro  el  fogo  à  butà, 
de  polvere  leva  un  gran  velo 

e  San  Polinàr  xe  croia  ! 
...  O  bàrbari,   bàrbari,   quelo 
che  odiè  Teodorico  à  crea  ! 

PESCARA 


1   escara,  le  nostre  tarlane 
trovava  ogni  di  le  paranze 
in  Istria,   su  spiagie  italiane 
che  sofre,   che  anela,  che  pianze. 

E  le  rinovava  lontane 
memorie,   sconvolte  speranze: 
Dalmazia  co  triste  campane 
cantava  ne  le  lontananze. 

El  Fio  de  Pescara  più  grando 
ancùo  su  Trieste  e  su  Trento, 
poeta  e  soldà,  va  volando, 

e  el  va  predicando  l'evento 
vÌ5Ìn,   el  lo  anunzia  cantando 
dal  gielo,   sul  mar,   con  el  vento  ! 

DA  LA  TERA  DE  PUGLIA 


Ad  ANDREA  UGO  LANZEROTTI. 

i^Lirando  ste  tere 
che  ga  tanta  storia, 
che  canta  la  gloria 
de  zenti  straniere, 

in  mezo  ai  casteli 
de  Re  Federigo,' 
amigo  e  nemigo, 
tedeschi,  ma  beli, 

né  Fogia  coi  grani, 
né  el  verde  Gargàn, 
né  el  vin  forte  e  san 
de  Brindisi  e  Trani, 

né  el  gran  Fieramosca 
me  ferma  a  Barleta, 
né  Bari  che  speta 
la  rabia  più  fosca 

dal  5Ìel  su  la  tera 
me  arèsta.  Qercàr 
me  fa  la  gran  guera 
el  mar,  solo  el  mar.... 

Da  Vieste  lontana, 
el  spròn  del  stivai, 
r  è  un  mar  orientai 
che  in^lngana  e  ingana.. 

Intorno  gh'è  piante 
de  palme  e  de  olive, 
coline   boschive 
de  odor  inebriante. 

Oh  no  '1  par  più  quelo 
eh'  è  pàlido  al  Lido, 
né  quelo  malfido 
de  Otranto  anelo  ! 

L'è  un  mar  de  Riviera 
del  5Ìelo  più  azuro, 
un  mar  cussi  puro 
no  gh'è  su  la  Tera  ! 

E  vardo  le  Trèmiti 
nel  fondo  radiose 
che  l'aque  amorose 
girconda  de  fremiti, 

e  come  *na  sposa 
coverta  da  un  velo 
de  nebia,   fior  belo, 
spontàr  Pelagosa, 

del  mar  de  la  morte 
la  gran  sentinéla, 
la  nova  sorela 
che  speta  la  sorte. 

O  zorni  lontani 
che  tuto  sto  mar 
podea  dominar 
i  mii  Veneziani  ! 

Co  a  Taranto  Orso  O 
co   le  Bizantine 
a  le  Sara$ine 
sconfìte  xe  corso 


(I)   Orso  Particiaco  nell'anno  870   sconfisse   con  le  navi   Bizantine 
i  Saraceni  a  Taranto. 

CO  Orsèoìo  ^')   à  vola 
e  in  rapida  guera 
per  mar  e  per  tera 
ga  Bari  salva. 

Adesso  le  navi 
possenti  sta  ferme 
e  par  quasi  inerme 
la  forza  dei  bravi, 

adesso  el  nemigo 
el  sta  rintana 
a  Pola,   no   '1  ga 
più  prezzo  de  un  figo. 

A  le  Curzolari 
el  trama  perfìdie, 
soto  aqua  de  insidie 
el  sémena  i  mari. 


(I)  Pietro  Orsèolo  II  quando  Bari  era  assediata  dai  Saraceni 
(1002)  fu  presto  a  Bari  con  la  flotta,  entrò  a  forza  nel  porto,  sbarcò 
viveri  e  rinforzi,  s'accordò  col  comandante  greco  poi  attaccò  duplice 
battaglia  per  terra  e  per  mare  e  dopo  tre  giorni  riuscì  a  fugare  gli  as- 
sediami. BlSTORT.  {Riassunto  Storico  di  Storia  Veneta.  Ateneo 
Veneto,   1916). 

Che  el  vegna  un  fià  fora 

se  el  voi  ritrovar 

r  Italia  sul  mar 

de  Lepanto  ancora  ! 

BRINDISI 


Drindisi,   quando  Orazio 
vegnìa  per  l'Apia  via, 
ormài  de  basi  séizio, 
in  gran  malinconia, 

e  la  metà  del  cuor, 
Vergilio,  qua  el  lassava, 
ti  geri  in  gran  splendor, 
Roma  assàe  te  stimava. 

Dopo  atraverso  a  secoli 
de  morte  e  decadenza 
in  molte  imprese  gelebri 
ti  ga  avìio  preminenza. 

De  qua  per  le  vie  Crociate 
da  tuto  rOgidente, 
galere  e  zenti  armate 
partiva  per  l'Oriente. 

Solo  gera  resta 
el  nome  tuo  nel  vin 
che  tanti  ga  imbriagà, 
Brindisi,   de  morbin. 

Brindisi,   nei  bancheti 
de  gala  e  ne  le  gene, 
a  propiziar  progeti, 
desmentegàr  le  pene. 

Ancìio  per  nostra  grazia 
se  svegia  el  vedo  cuor... 
Nel  porto  che  no  sazia 
la  luse  in  gran  splendor, 

nere  le  ciminiere, 
se  ferma  a  le  calate 
gran  navi  e  corazzate, 
svelte  torpediniere... 

Poco  le  resta  e  bona 
guardia  sul  Nostro  Mar 
le  fa,   ride  Valona 
nostra  e  la  sta  a  vardàr  ! 


—  58 


TARANTO 


1  arante  vecia  e  nova, 
parte,  forza  tranquila, 
pronte  per  ogni  prova, 
le  navi  tute  in  fila. 

Xe  el  Mar  Picolo  piato, 
nebioso  e  un  fià  patetico, 
mi  qua  sul  Peripàto^'^ 
fasso  el  peripatetico. 

O  Armada,   da  le  òstreghe 
tegnìndote  lontana, 
la  nostra  forza  mòstreghe 
al  ladro  che  se  intana. 

Ti  parti  e  intanto  vardo 
con  un  strucon  del  cuor 
la  chiglia  a  la  "  Leonardo, 
tomba  de  un  gréin  dolor. 


(  1  )   La  bellissima  villa  pubblica  di  Taranto  sul  Mar  Piccolo. 

EI  Canài  dei  do  mari 
co  le  "  zenza  paura"  O 
traversa,   a  colpi  e  spari 
rèndine  più  secura 

quel'  altra  riva.   Quando 
ti  va  incontro  al  nemico, 
passa  tuto  el  Mar  Grande, 
salìida  Sebenico  ! 

Gh'  è  unite  a  le  italiane 
navi  inglesi  e  francesi.... 
'Na  volta  veneziane, 
pisane,  genovesi, 

de  Bizanzio  e  Ravena, 
partìa  per  le  Crociate: 
la  insania  Saragèna 
anca  ancìio  se  combate  ! 

Per  salvar  da  ipotéca 
tedesca  el  nostro  mar, 
Taranto  bela  e  greca, 
se  Iota  e  se  scompàr  ! 


(I)   Le  Dreadnoughts. 

Ricorda  ancora  i  tempi  (') 
de  Orso  Particiaco, 
quei  là  no  gera  esempi, 
no,  de  un  secolo  fiaco  ! 

Pensa  l'ora  lontana 
de  la  to  gloria  greca, 
de  la  gloria  romana, 
contra  i  tirani  impreca  ! 

E  dal  novo  arsenàl, 
che  nel  golfo  se  specia, 
risplenda  al  dì  fatai 
domàn  la  Magna  Grecia  ! 


(I)  La  battaglia  di  Taranto  combattuta  da  Bizantini  e  Veneziani 
condotti   da  Orso  Particiaco    contro    i  Saraceni  nell'  870. 


VigiN  DE  LA  MIA  CUNA 

VigiN  DE  LA  MIA  CUNA 


A  mia  Madre. 

Oon  ritorna  vi^in  de  la  mia  cuna, 
dopo  tanti  ani  e  tante  brute  storie, 
e  a  la  mente  me  torna  a  una  a  una 
de  l'infanzia  le  lugide  memorie. 

Eco  la  casa  vecia  de  mio  nono 
dove  son  nato,   dove  son  cressùo, 
la  cale  dei  Pignoi....   No  go  più  sono, 
al    Vapor,  per  albergo,   son  vignilo  ! 

A  sto  albergo,   co'   mi  gera  un  putèlo, 
vegniva  sempre  el  caro  zio  Simon. 
O  che  friti  de  pesse  e  de  vedèlo  ! 
E  dopo,  r  ogio  per  l' indigestion  ! 

E  a  quela  riva  dove  son  smonta, 
da  'na  gondola,   al  lume  de  un  feràl, 
quante  volte  col  nono   son  riva 
da  Rialto,   col  pesse  per  Nadàl! 

A  quela  riva  un  dì  ghe  gera  Nata 
un  ganzèr  ('^  co   *na  nata  (^)  sora  un  odo, 
lo  vedo  ancora,  el  nono  a  la  arivata 
ghe  dava  mezo  franco  e  un  bel  fenòcio. 

E  a  Nadàl,   che  pò  gera  el  natalizio 
del  nono,  che  serate  !  che  bancheti  ! 
Mi  gera  adèto  al  nobile  servizio 
dei  limoni  e  narànze  e  dei  confeti. 

E  volèa  el  nono   che  su  la  credènza  ^^^ 
'na  narànza  pusasse  e  pò  un  limon 
perchè  messi  cussi  con  evidenza 
quei  colori  se  alterna  e  par  più  bon  ! 

E  dopo  aver  magna,  su  l'ora  tarda, 
$erti  regai  vegniva  tcuito  bei, 
o  ben  un  cantarèto  de  mostarda, 
o  un  mazzèto  de  fogie  e  ravanèi  ! 


(1)  Uomo  che  con  bastone  armato  d  uncino  avvicina  le  gondole 
alle  rive. 

(2)  Cisti. 

(3)  Buffet. 

Po,  a  Setembre,  se  cindava  un  fià  in  campagna 
a  Mestre  (e  el  zomo  non  rivava  mai  !) 
dove  el  nono,   che  spende  e  che   sparagna, 
gavèva  la  carozza  e  no  i  cavai  ! 

E  el  nono  là  da  un  pèrgolo  vardàva 

un  tramonto  de  fogo  imatonìo 

e  el  me  diseva,   e  la  vose  tremava  : 

"  Umberto,  varda  che  splendor  ga  Dio  !  " 

Perchè  mio  nono,   sì,   gera  un  poeta 
e  la  poesia  el  fassèa  per  distrazion, 
magari  per  passar  'na  mez*  oreta 
senza  badar  se  el  verso  fusse  bon, 

e  el  scrivea  per  le  feste  de  famegia 
gerte  robete  in  rima  tute  cuor, 
e  5erto  xe  per  lu  che  ancùo  se  svegia 
de  so  nevodo  in  testa  qualche  fior. 

La  casa  de  mio  nono  xe  fitàda 
e  vorìa,   ma  no  posso,  andàrghe  su, 
o,  nono  belo,   dentro  de  l' intrada 
le  gran  relogio  adesso  no  '1  gh'  è  più  ! 

No  ghe  xe  più  el  to  bel  tinèlo  ^'^   grando, 
la  cusina  coi  rami  e  i  pomidoro, 
l'alcòva  zala  dove  riposando 
go  fato  tanti  dolgi  sogni  d'oro. 

La  sofìta  coi  piati  e  coi  biceri 

de  ogni  tipo,  ogni  forma,  ogni  color, 

che  el  nono,  no    pensando  a  quei   de  geri, 

crompava  ogni  momento  da  signor. 

Ne  co  la  nona  curo  più  i  spinassi, 
ne  Marietina  cuse  in  tinelin, 
ancùo  so  vecio  e  go  dei  altri  spassi 
e  sui  cavèli  el  bianco  xe  vigin. 

E  ricordo  anca  Momi,  el  vecio  gato 
che  stava  fra  la  scala  e  la  dispenza 
che  me  fassèa  paura....   O   zorno  nato 
al  ricordo  divin  de  adolescenza  ! 

Noni,   da  le  batàglie  un  fìà  più  forte 
torno,  ma  go  soferto  e  sofrirò, 
pò  vignarà  la  non  temuda  morte 
e  co  vuàltri  al  Lido  dormirò! 

Venezia,   7  aprile   1917. 


(I)   Stanza  pranzo. 

CAMPIELO  DEL  VIN 


V^o  stava  qua  mi  andava  al  zardineto  ('^ 
e  imparava  le  aste  e  dei  bei  zoghi, 
o  zardin  Pestalozzi  a  San  Benèto, 
sconto  fra  tanti  veci  bruti  loghi! 

E  la  sera,   cucia  drento  al  mio  leto, 
le  gambe  de  Pinochio  gera  roghi, 
e  da  r  Ilustrazion  co  gran  dileto 
Verne  dixèa  de  giazzi  o  de  gran  foghi. 

E  dal  Lido,   nel  colmo  de  l' istà, 
vegnìva  a  casa  de  la  mama  a  man, 
se  spetava  el  ritorno  del  papà 

e  i  risi  coi  spinassi  e  el  fresco  pan 
magnava,   opìir  vardàva  imbambolà 
i  rondóni  (-'  svolar  su  San  Zuliàn  ! 


(1)  Giardino  d'infanzia. 

(2)  Le  rondini. 

CAMPO  AI  DO  POZZI 


V^ampo  ai  do  pozzi,  casa  del  zardin, 
de  la  riva,  dei  bagni  nel  canal, 
casa  de  quando  gera  buratin 
e  al  Ginasio  studiava  tanto  mal. 

Casa  del  primo  volo  matutin, 
de  remàe  nel  canài  de  l' Ospeàl, 
quando  che  ancora  gera  un  fià  putin 
e  ciapàva  za  l'aria  ligeal. 

O  che  bagni  !   che  bagni  !   con  i  pie 
roti  da  qualche  vero  o  qualche  piato.... 
Sui  scalini  scoàzze  (')  e  strigane.... 

e  quante  volte  el  morto  no  go  fato,  (^) 
lassàndome  da  l'aqua  portar  via, 
squasi  dormindo,   riposa,   beato  ! 


(1)  Immondizie. 

(2)  Far  el  morto,  modo  di  nuotare  supini  con  poco  moto. 

CAMPO  DE  L'ARSENAL 


A  mio  Padre. 


La  xe  stada  la  casa  dei  oto  ani, 
dai  quatòrdese  fin  ai  vintido, 
dei  ani  più  tremendi  e  più  malsani, 
ma  dove  go  impara  quelo  che  so. 

I  ani  del  Liceo,   de  la  pleurite, 
dei  nervi  scossi  che  me  fava  mal, 
de  vertigini  in  testa  e  forti  fìte, 
zo  per  la  fondamenta  a  l'Arsenàl. 

I  ani  che  lezéva  zorno  e  note 
a  casa,  a  scuola,  in  strada,  in  biblioteca, 
de  sere  malinconiche  e  pianzòte, 
de  le  prime  sconfìte  che  ne  seca. 

I  ani  che  coreva  via  filato 
ai  Zardini  per  ore  a  caminàr, 
e  a  Padova  doveva  far  el  mato 
quela  strazza  de  laurea  per  ciapàr. 

De  le  gran  spassizàde  per  la  Piazza, 
o  ne  le  sale  de  1'  Esposizion, 
de  fadighe  de  ogni  ora  che  ve  mazza 
e  la  testa  patìa  de  indigestion. 

Quando  go  visti  per  la  prima  volta 
i  mii  versi  stampai  sora  el    Tonìn  (') 
e  scrivea  quatro  articoli,   co  molta 
boria,   col  nome  in  grando  su  la  fin. 

Quando  i  amigi  vegnìa  a  torme  in  sàndolo 
e  se  vogava  svelti  fin  Muràn, 
e  se  lezeva,  un  poco  criticandolo, 
de  D'Annunzio  el  romanzo  più  malsàn. 

O  casa  vecia,   casa  de  passion, 
fin  al  zorno  che  te  go   abandonà 
e  in  vaporeto,  via  per  la  Stazion 
a  patir  da  lontan  no  son  scampa  I 


(1)   !1  Sior    Tonin   Bonagrazia    è    un    giornale   umoristico   vene- 
ziano. 


RIME  CORTESANE 

BAUTA  E  CROSE  ROSSA 


Alla  contessina  PlA  DI  VALMARÀNA. 

iNe  la  gondola  lustra  de  casàda 
gh'era  do  dame  de  la  Crose  Rossa, 
la  vesta  bleu,  la  testa  un  fià  velada 
da  *na  benda  da  l'aria  apena  smossa. 

Veda  gondola  nostra  che  ti  è  stada 
nei  secoli  su  l'aqua  cuna  e  fossa 
de  tanti  amori,   ancìio  ti  è  deventada 
asilo  de  dolor  solo  e  de  angossa!  (^^ 

In  altri  tempi  soto  le  baùte(^) 
le  nostre  Nobildone  smorosava 
col  cavalier  servente    alègre  e  astute, 

sul  Canài,  verso  el  Lio....  Queste  le  andava 

de  guardia  a  V  ospeàl  de  la  Salute 

co  un  costume  che  a  quel  se  somegiava! 


(1)  Angoscia. 

(2)  Costume  mascherato    in  grande  uso  a  Venezia  nel  Set- 
tecento. 

LA   DOGARESSA 


Alla  Contessa  MOCENIGA  ROCCA  MOCENIGO. 

V  u  za  se  'na  dogaressa, 
nei  vostri  oci  ghe  xe  el  mar, 
podè  a  Toro  de  la  dressa  (') 
el  ducàl  corno  pontàr. 

Mi  no  so  sé  i  Mocenigo 
i  vegnisse  da  Aquile]  a 
o  da  Grado,  ma  ve  digo 
che  quel  bel  viso  me  sveja 

dei  ricordi  indormenzai 
del  Giorgion  o  de  Tizian, 
che  quei  oci  veludài, 
e  la  grazia  de  le  man 

ciaro  dixe  che  gavè 
un  antìgo  sangue  fin, 
anca  se  lo  profumè 
co  del  garbo  parigin.  — 


(!)  Treccia. 

ALLA  CONTESSA  ANNINA  MOROSINI 


/\nina,   se  i  ani 
che  tuto  destruse 
xe  stai  cortesani 
coi  oci  che  sluse, 

e  se  tanto  bela 
al  mondo  pare, 
se  come  la  stela 
più  ferma  brilè, 

se  de  la  Fenige 
sentàda  in  palchèto 
vu  sé  el  più  felige 
vivente  dileto, 

xe  gerto  per  l'aria 
che  ave  respira 
in  sta  straordinaria, 
divina  ^ità.  — 


—  76  — 

Perchè  da  le  tele, 
perchè  dai  colori 
del  5Ìel,  per  le  bele, 
vien  fora  splendori. 

I  oci  più  brila 
al  nostro  bel  sol 
e  ogni  pupila 
più  trema  e  più  poi. 

Più  rossi  i  tramonti 
fa  i  lavri  e  più  bei, 
i  neri  tien  pronti 
la  note  ai  cavèi, 

el  ciaro  de  luna, 
divin  cortesan, 
la  biaca  el  raùna, 
el  sbianca  le  man  ! 


77  — 


EL  GUANTO 


(jera  in  gondola  una  sera 
co   'na  splendida  putèla, 
però  sola  no  la  gera  : 
gh'era  insieme  una  sorela. 

Ogni  tanto  un  vaporeto 
solevava  un'onda  in  alto, 
e,   spaurìa,   con  un  sigheto 
la  tremava  a  quel  gran  salto. 

Sia  la  smània  de  1'  istà, 
de  la  luna  ei  ragio  insan, 
no  so  come  m'  ò  trova 
la  so  man  ne  la  mia  man. 

Che  sorpresa  benedeta, 
là,  ne  l'ombra  cussi   brava, 
e  se  mi  la  tegnìa  streta 
gnanca  eia  la  molava! 

Ma  la  man  cussi  graziosa, 
gera  streta  dentro  un  guanto  : 
no  gh'  è  roba  più  noiosa, 
mi  za  i  guanti  li  odio  tanto. 

Mi  me  piase  le  man  bele 
dal  profumo  inebriante, 
mi  vòi^')  strènzer  vera  pele, 
mi  no  voi  pele  de  dante.  (^) 

L'àbia  inteso  el  mio  tormento, 
sia  inogenza  sta  la  sua, 
no  so  come,   eco  che  sento 
ne  la  man  la  so  man,   nua. 

L'ò  tignuda  mez'oreta, 
là,   ne  l'ombra  cussi  brava, 
e  se  mi  la  tegnia  streta, 
gnanca  eia  la  molava  1 


(1)  Voglio. 

(2)  Daino. 

A  VALERIO   CATULLO 
VERONESE 

Per  BERTO  BARBARANI. 

»be    in  Livio  i  ga  trova, 
ne  la  storia  eloquente, 
la  patavinità 
de  la  prosa  polente, 

Catulo,   el  to  latin 
el  sa  de  veronese, 
r  è  doìge  e  molesin, 
el  xe  senza  pretese. 

Ti  canti  come  Berto 
de  Lesbia  i  gran  caprili, 
drento  al  to  cuor  averto 
gh'  é  de  'na  bela  i  rigi. 

E  se  xe  morto  el  belo 
pàssaro  predileto 
de  la  putela,   el  §ielo 
ti  ver  zi  al  povareto. 


—  80  — 

E  se  ti  dà  dei  basi 
no  ti  li  voi  contar, 
ti  canti  e  pò  ti  tasi 
tornando  a  smorosar. 

Catulo,  te  volemo 
co  nu,  no  se  sta  mal, 
el  primo  te  ciamèmo 
poeta  dialetàl  I 

EL  GIUDIZIO  DE  PARIDE 


A  ELENA.  LUCIA  e  ALEXANDRA  CHILAIDITI. 

Vói  cantar  de  tre  sorele 
che  la  Grecia  m' a  manda, 
sora  el  mar,   soto  le  stele, 
proprio  al  colmo  de  l' istà. 

Una  xe  un  fiantin  grasseta, 
ma  la  ride  de  gran  cuor, 
la  xe  franca,   verta,   scieta 
sempre  alegra  e  in  bon  umor. 

Ahi  1   La  magia  ghe  xe  streta 
soia  al  corpo  ben  forma, 
per  fumar   'na  sigareta 
la  fa...   Cossa?  No  sé  sa. 

La  xe  nata,   un  fìà  indolente, 
per  qualche  harem  de  Bey, 
gh'  è  un  riflèsso  d'  Oriente 
nei  vostri  oci,   Elena,  sì. 

St'altre  do  xe  do  putele 
che  bisogna  assae  studiar, 
no  le  xe  ^erto  de  quele 
che  no  sa  gnente  ispirar. 

Alexandra,   dreta  in  vita, 
co  dei  oci  de  gazela, 
ben  formada,   svelta,   drita 
veramente  xe  una  stela. 

I   cavèi  de  un  gerto  biondo 
che  se  infiama  solo  el  sol, 
un  viseto  furbo  e  tondo 
che  poi  far  quelo  che  el  voi. 

La  xe  un  fìà  romanticheta 
e  la  pensa  assàe  al  passa, 
e  la  dixe,   a  darghe  reta, 
che  mai  la  se  sposarà. 

La  lo  dixe  e  mi,   galante, 
no  voi  gerto  contradir, 
ma  me  par  che  quel  sembiante 
r  incontrario  vogia  dir. 

La  xe  fiera,   forte,  onesta, 
dignitosa  e  un  fià  sprezzante, 
dentro  quela  bela  testa 
de  malizie  ghe  n'è  tante. 

Mi  scometo,   e  so  deciso 
de  lassar  la  testa  in  pegno, 
co  quei  oci  e  co  quel  viso, 
no  la  xe  fata  de  legno, 

che  un  bel  zorno  sentiremo 
che  la  s'abia  inamorà. 
A  pensarghe  solo  tremo, 
ma  voràve  esser  quel  là  ! 

La  Lugia  xe  invece  mora 
co  dei  oci  de  carbon, 
co  un  corpo  che  inamora 
e  un  soriso  tanto  bon. 

La  ga  5erto  del  talento, 
dei  prin5Ìpi,   del  pudor, 
pur,   de  dirvelo  no  stento, 
Tè  più  nata  per  l'amor. 

Se  vardè  nei  oci  fondi, 
fondi,  fondi  come  el  mar 
che  a  nissuni  xe  secondi 
vedarè  l'amor  tremar. 

Un  difeto,   picoleto, 
veramente  la  lo  ga  : 
la  so   zogia  e  el  so  dileto 
xe  brilàr  in  società. 

No  la  sa  peraltro  ancora 

quanto  marzo  gh'è  in  quel  mondo, 

che  xe  tanto  belo  fora, 

che  xe  tanto  bruto  in  fondo. 

Ma  sto  picolo  difeto 
mi  go  belo  e  perdona, 
el  xe  fio  del  so  museto 
el  xe  fio  de  la  so  età. 

Le  ve  piase  ste  sorele 
diferenti  e  tute  bele  ? 
Agiutème  per  pietà 
perchè  mi  son  imbrogià. 


—  85  — 


Zudicar  non  savarìa 

come  Paride  co  un  pomo 

Son  più  furbo.   Avendo   el  pomo, 

tuto  me  Io  magnarla  ! 


LE  TOSE  AL  BALCON 


Al  Doti.  CESARE  MUSATTI. 


Oen  verti  xe  i  veri, 
tiràe  le  coltrine, 
xe  fora  i  pitéri 
da  le  colarine.  (') 

Aprii,   sto  famoso 
potente  paron, 
no  '1  ghe  dà  riposo 
le  ciama  al  balcon. 

Le  ride,  le  ciassa 
per  farse  notar  : 
per  chi  sta  de  fassa 
xe  belo  vardàr  ! 

E  mi  che  zirando 
sta  cara  gita 
sto  fato  amirando 
go  sempre  nota, 


(I)  Stiratrici. 

domando  ai  dolori  : 
Perchè  le  putele, 
co'  Aprii  vien  co  i  fiori 
no  par  sia  più  quele? 

Perchè  anca  la  tosa 
che  sta  in  t' un  canton, 
no  xe  più  ritrosa, 
posada  al  balcòn? 

Risponde  i  dotori: 

"  Ormai  xe  prova 

che  el  sol  scalda  i  cuori  !  " 

Che  gran  novità  1 

M'O  SBAGLIA 


Vjran  desgrazia  aver  el  sangue 
che  ve  bogie  in  te  le  vene, 
fortuna  xe  quel  che  langue 
senza  zogie  e  senza  pene. 

Ve  go  vista,   v'  ò  amirà, 
v'  ò  sentìa  parlar  pulito, 
m'avè  mezo  strolegà  : 
tante  robe  ve  go  dito  ! 

E  in  t'  un  lampo  me  so  iluso 
(sempre  un  fià  resto  un  putèlo) 
che  podèr  filar ghe  suso... 
gh'era  tante  stele  in  gielo  ! 

M'  ò  sbaglia.   So  sta  un  bislàco 
senza  grazia  e  senza  gusto  : 
podè   darme  del  macaco, 
del  vilàn,   tuto  xe  giusto. 

Sì,   ma  dèghe  anca  la  colpa 
ai  vostri  oci  tanto  bei. 
Savè  quel  che  me  discolpa  ? 
Quei  magnifici  cavèi  ! 

E  se  in  fondo  v'  è  restada 
r  impression  che  so  un  vilàn, 
ricordève  de  l'ociada 
che  ave  dà  su  la  mia  man. 

Su  la  man  ghe  gera  scrito 
che  son  mato,   ma  son  bon  ; 
ben,  fé  conto  de  aver  dito  : 
r  è  un  vilàn,   ma  de  passion  ! 


—  90  — 


EL  VEGLION 


1  er  quel  che  el  me  dona 
de  fresco  e  de   bon 
(l'cimor  de  la  dona) 
me  piaze  el  veglion. 

Me  piaze  i  costunai 

i  nastri,   le  sede, 

le  spale,   i  profumi, 

....  quel  che  non  se  vede. 

Mi  ve  lo  confesso 
devento  un  putèlo, 
quel  >ivo  borèsso 
me  svegia  el  gervelo  ! 

Se  i  Emi  e  i  afari 
m' à  fato  un  rausòn, 
se  svegia  in  quei  rari 
momenti  el  ciassòn. 

E  vardo   e  me  casso 
dov'  è   più   el   bacàn, 
me   strenzo   a   un   bel   brasso, 
o  ba£o   una  man. 

Devento   un   poeta, 
son  dolce   e  galante, 
se   'na  mascareta 
xe   un  &à  incoragiante. 

La  incmgano,   ciàcolo, 

la  porto   al  bufiet  : 

"  Champagne  !  beve,   còccia, 

domàn  dormire  !  " 

La  beve,   e  in   un  lampo 
so   za   mamora  : 
"  per  mi  no   gh'  è  scampo, 
v'  ò   sempre  adora! 

Intanto   anca  eia 
se  scalda  un  pocheto, 
la  trovo   più  bela, 
oo  manco  rispeto. 


—  92  — 

Sempiezzi  de  un'  ora  ! 
No  '1  xe  pò  un  malano. 
No  se  se  inamora 
cussi   tuto   l'ano  ? 

No  importa  se  al  caso, 
(destin  maledeto  !) 
pò  trovo  che  el  naso 
xe  un  poco  grandeto. 

Se  a  un   apuntamento 
promesso  o  manca, 
so  sta  malcontento 
un'ora  impala. 

No  importa,  no  importa 
la  m'  à  divertìo. 
Chi  fa  boca  storta 
a  grazia  de  Dio  ? 

Mi  za  da  una  dona 
no  voglo  che  un  baso  : 
e  a  un  baso  ghe  dona 
la  mascara  in  raso  ! 


—  93  — 

I  MIRACOLI  DE  AMOR 

r  er  amor  son  deventà 
tal  modelo  de  virtù 
che,   per  dir  la  verità, 
no  me  riconosso  più. 

Una  volta  stavo  a  tola 
à  peu   près  come  un  vilan, 
ma  strapazza,   tira  e  mola, 
m' ò  ridoto  un  cortesan. 

Una  volta  a  gerta  zente 
ghe  voleva  dir  la  mia, 
desso  invece  son  prudente, 
un  campion  de  cortesia. 

Un  fià  storto  caminava, 
drito  invece  vado  adesso, 
i  vestiti  strapassava, 
ancùo  invece  li  soprèsso.  ^'> 


(1)  Stiro. 

Sti  miracoli  ga  fato 
solamente  in  pochi  mesi, 
co  bravura  e  con  gran  tato 
chi  ?  Ma  eia,   semo  intesi. 

Eia  che  per  la  natura, 
per  talento  e   per  passion, 
l'è  un  modelo,   in  miniatura, 
de  la  bona  educazlon. 

E  la  xe  tanto  brilante 
nel  cambiar  el  so  Romeo 
che  la  rende  interessante 
anca  el  vecio  Galateo  ! 


~  95  — 


LA  BELA  E  I  REGALI 


Lyavanti  a  quel  specie 
che  tanto  me  dise 
e  a  quela  cornise 
de  vero  oro  vecio, 

ancora  in  camisa 
de  seda  e  de  merli 
vardàndote  fisa, 
(delizia  a  vederli  !) 

ti  giusti  i  cavèi  ! 
Lo  so,   Margherita, 
quei  oci  xe  bei, 
xe  dreta  la  vita, 

ti   à  i  lavri  de  fogo, 
i  denti  de  perla, 
i  basi  xe  un  zogo 
(belezza  a  vederla 


—  gó- 
la grazia  del  passo 
elastico  e  pien  !) 
Che  spale  !   Che  brasso  ! 
Che  fianchi  !   Che  sen  ! 

Ti  sa  le  blandizie 
che  sa  strolegàr, 
ti  à  tante  malizie 
per  farte  adorar. 

Sicuro  quel  brasso 
co  '1  se  alza  l'è  belo, 
quel  viso  fa  ciasso 
soto  un  bel  capèlo. 

Za,   za  sto  portento 
scommgia  a  frutàr 
e  l'oro  e  l'arzento 
ti  poi  za  muciàr. 

Sia  bruto  e  sia  belo 
xe  tuto  una  mana:  O 
un  dona  un  anelo, 
un  dà  'na  colana, 


(1)   Manna,  fortuna. 

un  altro  un  relogio, 
de  le  perle  fine, 
un  Vecio  barbògio 
marènghi  e  slerkne. 

Ti  tol  sti  regali 
co  gran  dignità, 
se  i  xe  colossali 
un  baso  ti  dà  ! 

Ma  presto  ti  disi, 
covrendole  el  sen  : 
"  a  tuti  sorisi 
a  nissun  del  ben!  " 

Vinti  ani  e  prudenza 
ti  ga  Margherita 
che  dà  l'esperienza 
de  tuta  una  vita  ! 

Mi  dago  un  zogèlo 
che  vai  pochi  schei, 
ma  un  altro  più  belo, 
più  belo  dei  bei, 


—  98  — 

r  amor  de  un  poeta, 
no  '1  dago  cussi, 
quel  là,   benedeta, 
lo  tegno  per  mi! 

Te  vardo  e  te  amiro  : 
ti  poi  far  cariera, 
se  ti  vardi  in  ziro 
te  piove  a  mièra 

regali  e  per  ani.... 
Ma  bada  al  to  cuor, 
se  poi  restar  sani, 
schivando  l'amor, 

ma  el  poi  amalarse 
pur  senza  far  mal. 
Sicuro,   poi  darse 
che  el  vegna  de  azzàl!  ^^^ 

Ricorda  che  alora 
no  '1  piase,  mia  bela, 
ma  gnanca  in  farsòra  (^) 
ma  gnanca  in  graèla  !  (^) 


(1)  Acciaio.  —  (2)  Padella.  —  (3)  Graticola. 

VOCIA  DE  NON  FAR  GNENTE 


Vogia  de  non  far  gnente, 
fior  cargo  de  velen, 
come  che  se  la  sente 
de  primavera  in  sen. 

La  nasse  co  le  viole, 
de  Aprii  col  primo  sol, 
la  tronca  le  parole, 
ogni  vigor  la  tol. 

La  te  fa  star  disteso, 
sognando  su  un  sofà, 
te  par  che  sia  un  gran  peso 
mòverte  da  qua  a  là. 

Ti  xe  come  imbriago 
senza  aver  mai  bevù, 
no  ghe  xe  dona  o  svago 
che  te  diverta  più. 

Pur  per  sta  malatla 
gh'è  'na  ripeta  sola: 
docie,   o  che  no  ghe  sia 
da  magnar  su  la  tola  !  (') 


(1)  Tavola. 

CARNEVAL 

(FRAMMENTO) 

C^arnevàl,  carnevàl,  trista  folla, 
no  so  perchè,  ma  ancùo  mi  pianzarìa. 
Tanta  zente  se  màschera  e  imboressa 
e  mi  go  vogia  che  el  finissa  in  pressa. 

Dei  òmeni  che  ziga,   done  nue, 
struconi,   basi,  bali,   gran  bevùe. 
Quanto  più  alegra  xe  1'  umanità 
tanto  più  forte  la  me  fa  pecà  ! 


—   102  — 


AMOUREUSE 


Amor  ti  xe  un  piavolo, 

ti  fa  far  matessi, 

ti  è  un  mago  o  un  gran  diavolo 

che  insegna  i  boressi.  ^'^ 

Co  semo  vigini, 
nel  peto  se  sente 
un  fogo,   una  smania 
che  ariva  invadente, 

che  strenze  i  zenoci, 

che  struca  le  man, 

che  abàgina  i  oci 

che  fa  un  sancassan  !  (^) 


(1)  Allegria  smodata. 

(2)  Far  un  San  Cassan,  vale,  in  dialetto  veneziano,  malmenare, 
dal  martirio  di  San  Cassiano  vescovo  di  Imola  che  fu  ucciso  dai  suoi 
scolari  con  gli  stili  che  servivano  a  scrivere. 

"  Tesoro,   eco  un  baso, 
un  altro,   altri  do, 
no  fàrghene  caso 
che  tanti  ghe  n'ò  ! 


n 


"  Qua,   stame  vicina, 
strucada  al  mio  cuor, 
el  tempo  camina, 
no  '1  torna,   mio  amor!  " 

Nei  oci  te  vardo  : 
"  Me  vustu  del  ben  7  " 
"  Ma  tanto,  ma  tanto!  " 
me  dixe  el  to  sen 

che  ànsima  un  poco. 
Te  vardo  nel  viso, 
me  par  de  star  megio 
che  su  in  Paradiso. 

Ma  eco  :  in  t'un  ponto 
ti  te  levi  in  pie  : 
più  amor,  più  sempiezzi, 
carezze  no  gh  è  ! 

Ti  lassi  magari 
un  baso  a  metà  : 
se  sente  sussuro, 
la  marna  xe  qua  ! 


I N  DICK 

